**2.2 ข้อกำหนดด้านประสิทธิภาพของระบบงาน**

ระบบต้องได้รับการออกแบบให้มีประสิทธิภาพเพียงพอ รองรับปริมาณงานต่อไปนี้

1. จำนวนผู้ใช้ไฟฟ้า ไม่น้อยกว่า 25 ล้านมิเตอร์
2. จำนวนอุปกรณ์ไฟฟ้า (Grid Model Component) ไม่น้อยกว่า 1,000,000 อุปกรณ์
3. จำนวนผู้ใช้ระบบที่เป็นเจ้าหน้าที่ประจำศูนย์ปฏิบัติการระบบไฟฟ้า ไม่น้อยกว่า 350 ผู้ใช้งาน (Outage Workstation Concurrent Users)
4. จำนวนผู้ใช้ผ่านอุปกรณ์โมบาย (Outage Mobile Workforce) และผ่านระบบเว็บ (Web Application) จำนวน ไม่น้อยกว่า 3000 ผู้ใช้ โดยรองรับผู้ใช้พร้อมกันไม่น้อยกว่า 300 ผู้ใช้ (Concurrent users)
5. ปริมาณการเชื่อมโยงรับส่งข้อมูล 1 ล้านข้อมูลต่อวัน
6. ปริมาณเหตุการณ์ไฟฟ้าขัดข้อง 5 ล้านเหตุการณ์ต่อปี
7. ความเร็วในการตอบสนองของการใช้งานระบบ OMS
   1. ในการสอบถามหรือการสืบค้นข้อมูล ต้องสามารถตอบสนองภายใน 3 วินาที ในขณะที่มีจำนวนที่ใช้พร้อมกันไม่น้อยกว่าร้อยละ 25 ของจำนวนผู้ใช้งานสูงสุด
   2. ในการบันทึกข้อมูล ต้องสามารถตอบสนองภายใน 3 วินาที ในขณะที่มีจำนวนที่ใช้พร้อมกันไม่น้อยกว่าร้อยละ 25 ของจำนวนผู้ใช้งานสูงสุด
   3. ในการเรียกใช้ข้อมูล On-line ต้องสามารถตอบสนองภายใน 3 วินาที ในขณะที่มีจำนวนที่ใช้พร้อมกันไม่น้อยกว่าร้อยละ 25 ของจำนวนผู้ใช้งานสูงสุด