**ภาคผวก A03  
โปรไฟล์เพื่อการเชื่อมโยงข้อมูล PEACC\_OMS**

การพัฒนาเชื่อมโยงข้อมูลระหว่างซอฟต์แวร์จำเป็นต้องมีข้อกำหนดกลางเพื่อการเชื่อมโยงข้อมูล มาตรฐาน ไออีซี ซิม หรือ IEC CIM (Common Information Model) เป็นมาตรฐานสากลเพื่อการเชื่อมโยงข้อมูลเกี่ยวกับ การจำหน่ายกระแสไฟฟ้าและการบริหารไฟฟ้าขัดข้อง ที่สำคัญได้แก่ IEC-61970 และ IEC-61968 มาตรฐานสากลดังกล่าวจัดทำขึ้นเพื่อใช้เป็นข้อกำหนดกลางในการรับส่งข้อมูลระหว่างซอฟต์แวร์ที่แตกต่างกัน เพื่อลดเวลา ลดค่าใช้จ่าย และเพิ่มประสิทธิภาพในการพัฒนาเชื่อมโยงข้อมูลระหว่างกัน ปัจจุบันผลิตภัณฑ์ซอฟต์แวร์ที่พัฒนาขึ้นเพื่อสนับสนุนการปฏิบัติระบบไฟฟ้าและบริหารไฟฟ้าขัดข้อง มักมีความสามารถในการเชื่อมโยงข้อมูลตามมาตรฐานนี้

โปรไฟล์เพื่อการเชื่อมโยงข้อมูล (CIM Profile) คือ ข้อกำหนดขอบเขตและคุณลักษณะเฉพาะของข้อมูลภายใต้บริบทหนึ่ง ประกอบด้วย ชื่อข้อมูล ความหมายและรูปแบบข้อมูล เพื่อใช้ในการพัฒนาระบบเชื่อมโยงข้อมูลภายใต้วัตถุประสงค์หนึ่ง ตัวอย่างโปรไฟล์มาตรฐาน ได้แก่ IEC-61970-452, IEC-61970-453, IEC-61970-456 องค์กรสามารถกำหนดโปรไฟล์ที่เหมาะสมกับบริบทของตนได้ โดยการกำหนดรายการข้อมูลเฉพาะส่วนที่จำเป็นสำหรับการเชื่อมโยงข้อมูลภายใต้บริบทนั้น มักมีขนาดเล็กและง่ายต่อการพัฒนา โปรไฟล์การเชื่อมโยงข้อมูลนี้จัดทำขึ้นตามมาตรฐานสากล IEC-61970-501 จัดทำขึ้นโดยใช้ซอฟต์แวร์เครื่องมือเพื่อใช้สร้างโปรไฟล์ อาทิ เช่น CIMtool เป็นต้น

เอกสารนี้อธิบายโปรไฟล์เพื่อการเชื่อมโยงระบบ PEACC ชื่อว่า PEACC\_OMS หรือชื่อเต็มว่า

CIM profile: <http://pea.co.th/cim/profile/PEACC_OMS#>

ประกอบด้วย เอกสารดังนี้

1. เอกสารอธิบายโปรไฟล์ : PEACC\_OMS.rtf, PEACC\_OMS.html
2. แฟ้มเอกสารอิเล็กทรอนิกส์ ข้อกำหนดโปรไฟล์ : PEACC\_OMS.owl
3. แฟ้มเอกสารอิเล็กทรอนิกส์ IEC-61970-501 : PEACC\_OMS.legacy-rdfs
4. แฟ้มเอกสารอิเล็กทรอนิกส์ IEC-61968-100 : PEACC\_OMS.part100-ed2.xsd

ผู้รับจ้างต้องดำเนินการศึกษา ทบทวนและสอบทาน ข้อกำหนดโปรไฟลน์นี้ กับผู้ที่เกี่ยวข้องกับซอฟต์แวร์ที่จะเชื่อมโยงนั้น ปรับข้อกำหนดโปรไฟล์ให้สอดคล้องกับความต้องการของผู้เกี่ยวข้องและเสนอขอรับความเห็นชอบก่อนการดำเนินการ การเชื่อมโยงข้อมูลกับระบบ PEACC หรือ ระบบสนับสนุนงาน Contact Center เพื่อให้ได้มาซึ่งข้อมูลการแจ้งจากผู้ใช้ไฟและผู้เกี่ยวข้อง รวมทั้งสามารถส่งข้อมูลแจ้งกลับไปยังลูกค้าและผู้ใช้ไฟที่เกี่ยวข้อง