ร่างหลักเกณฑ์การพิจารณาคุณสมบัติผู้เสนอราคาสำหรับงาน จัดหา พัฒนา ติดตั้ง และบำรุงรักษา ระบบบริหารไฟฟ้าขัดข้อง ตามขอบเขตการดำเนินงานข้อ 4.11

# 1. ภาพรวมหลักเกณฑ์ในการพิจารณาคุณสมบัติผู้เสนอราคา

การพิจารณาคุณสมบัติผู้เสนอราคา จำเป็นต้องพิจารณาหลายด้าน ทั้งด้าน คุณสมบัติเฉพาะของผลิตภัณฑ์ซอฟต์แวร์ ด้านอุปกรณ์ฮาร์ดแวร์และเครื่องคอมพิวเตอร์ ด้านความเหมาะสมของบุคลากร ด้านความสามารถในการเชื่อมโยงข้อมูล เป็นต้น

# 2. หลักเกณฑ์ในการพิจารณาคุณสมบัติด้านฟังก์ชันของระบบ

ระบบบริหารไฟฟ้าขัดข้อง ต้องมีฟังก์ชันที่ กฟภ.จำเป็นต้องใช้ ซึ่งจัดแบ่งไว้เป็นหมวดหมู่ ตามข้อกำหนดความต้องการด้านฟังก์ชัน แต่ละผลิตภัณฑ์มีการพัฒนาฟังก์ชันแตกต่างกัน การพิจารณาคุณสมบัติตามฟังก์ชันในแต่ละข้อ แบ่งได้ดังนี้

1. ผลิตภัณฑ์มีฟังก์ชันข้อนั้นอยู่แล้ว โดยไม่ต้องปรับแต่ง
2. ผลิตภัณฑ์มีฟังก์ชันข้อนั้นอยู่แล้ว แต่ต้องมีการตั้งค่าให้เหมาะสมจึงจะสามารถนำมาใช้ได้ (Configurable)
3. ผลิตภัณฑ์มีฟังก์ชันที่ใกล้เคียงกับฟังก์ชันที่ต้องการข้อนั้นอยู่แล้ว แต่จำเป็นต้องพัฒนาปรับปรุงเล็กน้อย (Minor Internally Customizable)
4. ผลิตภัณฑ์ไม่มีฟังก์ชันที่ต้องการข้อนั้น จำเป็นต้องพัฒนาเพิ่มเติมภายในผลิตภัณฑ์ (Major Internally Customizable)
5. ผลิตภัณฑ์ไม่มีฟังก์ชันที่ต้องการข้อนั้น จำเป็นต้องพัฒนาเพิ่มเติมภายนอกผลิตภัณฑ์ (External Development)
6. ผลิตภัณฑ์ไม่มีฟังก์ชันที่ต้องการข้อนั้น และไม่สามารถพัฒนาเพิ่มเติมได้ (Unsupport)

# 3. หลักเกณฑ์ในการพิจารณาคุณสมบัติด้านการเชื่อมโยงข้อมูล

ระบบบริหารไฟฟ้าขัดข้อง จำเป็นต้องเชื่อมโยงข้อมูลกับระบบซอฟต์แวร์ภายนอกของ กฟภ. แนวทางวิธีการเชื่อมโยงข้อมูล ได้กำหนดไว้ในข้อกำหนดการเชื่อมโยง ซึ่งสามารถทำได้หลายวิธี หลักเกณฑ์ในการพิจารณาคุณสมบัติผู้เสนอราคา พิจาณาจากวิธีการเชื่อมโยง ดังต่อไปนี้

1. สามารถเชื่อมโยงข้อมูลได้ โดยใช้วิธีการและซอฟต์แวร์ที่ใช้กับซอฟต์แวร์ของ กฟภ.ได้อย่างมีประสิทธิภาพอยู่แล้ว
2. สามารถเชี่ยมโยงข้อมูลได้ โดยใช้วิธีการที่เป็นมาตรฐานของผลิตภัณฑ์นั้นอยู่แล้ว และเป็นวิธีการที่ใช้เชื่อมโยงอย่างกว้างขวางเป็นที่ยอมรับ
3. สามารถเชื่อมโยงข้อมูลได้ โดยใช้มาตรฐานไออีซีซิม (IEC ICIM) เวอร์ชั่น 17 และใช้รูปแบบ CIM/XML ตามมาตรฐาน IEC61970-552 หรือ IEC61968-100
4. สามารถเชื่อมโยงข้อมูลได้ โดยใช้มาตรฐานไออีซีซิม (IEC ICIM) เวอร์ชั่นอื่น
5. สามารถเชื่อมโยงข้อมูลได้โดยวิธีการอื่น (ระบุวิธีการ)
6. ไม่สามารถเชื่อมโยงข้อมูลได้

# 4. หลักเกณฑ์ในการพิจารณาคุณสมบัติด้านการบริหารโครงการ

การพัฒนาระบบบริหารไฟฟ้าขัดข้องให้ประสบความสำเร็จ เป็นไปตามเงื่อนไขตามสัญญา ควรต้องมีวิธีการบริหารโครงการที่ดี การพิจารณาคุณสมบัติผู้เสนอราคา ควรคำนึงถึงคุณสมบัติด้านการบริหารโครงการ

# 5. หลักเกณฑ์ในการพิจารณาคุณสมบัติด้านการนำเข้าข้อมูล

การพัฒนาระบบบริหารไฟฟ้าขัดข้องให้ประสบความสำเร็จ ควรต้องมีแนวทางการนำเข้าข้อมูลที่ดี

# 6. หลักเกณฑ์ในการพิจารณาคุณสมบัติด้านการฝึกอบรมและถ่ายทอดความรู้

การพัฒนาระบบบริหารไฟฟ้าขัดข้องให้ประสบความสำเร็จ ควรต้องมีแนวทางการฝึกอบรมและถ่ายทอดความรู้ที่ดี

# 7. หลักเกณฑ์ในการพิจารณาคุณสมบัติด้านบุคลากรดำเนินการ

การพัฒนาระบบบริหารไฟฟ้าขัดข้องให้ประสบความสำเร็จ ควรต้องมีบุคลากรที่เหมาะสม มีความเชี่ยวชาญและมีประสบการณ์

# 8. หลักเกณฑ์ในการพิจารณาคุณสมบัติด้านการสนับสนุนการนำออกใช้งาน

การพัฒนาระบบบริหารไฟฟ้าขัดข้องให้ประสบความสำเร็จ ควรต้องมีแนวทางการสนับสนุนการนำออกใช้งานที่ดี สามารถสร้างความพร้อมรองรับการเปลี่ยนแปลงให้กับบุคลากรของ กฟภ. ที่เกี่ยวข้อง

# 9. หลักเกณฑ์ในการพิจารณาคุณสมบัติด้านการบริหารความเสี่ยง

การพัฒนาระบบบริหารไฟฟ้าขัดข้องให้ประสบความสำเร็จ ควรต้องมีแนวทางการบริหารความเสี่ยงที่ดี

# 10. หลักเกณฑ์ในการพิจารณาคุณสมบัติด้านฮาร์ดแวร์และการติดตั้งระบบ

การพัฒนาระบบบริหารไฟฟ้าขัดข้องให้ประสบความสำเร็จ ควรต้องเสนอระบบฮาร์ดแวร์ที่เหมาะสม อย่างน้อเป็นไปตามคุณสมบัติขั้นต่ำที่กำหนดไว้ในข้อกำหนด

# 11. หลักเกณฑ์ในการพิจารณาคุณสมบัติด้านราคาที่เสนอ

ผู้เสนอราคาควรเสนอราคาที่เหมาะสมกับสิ่งที่เสนอจะดำเนินการ และไม่ควรเกินกว่าราคากลางที่กำหนด