

**การไฟฟ้าส่วนภูมิภาค**

**PROVINCIAL ELECTRICITY AUTHORITY**

**เอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding)**

เลขที่..........................

โครงการจัดหา พัฒนา ติดตั้ง และบำรุงรักษา

ระบบริหารไฟฟ้าขัดข้อง Outage Management System (OMS)

ลงวันที่ ...................................

-----------------------------------------

การไฟฟ้าส่วนภูมิภาคมีความประสงค์จะประกวดราคาโครงการจัดหา พัฒนา ติดตั้ง และบำรุงรักษา ระบบบริหารไฟฟ้าขัดข้อง Outage Management System (OMS) ด้วยวิธีประกวดราคาอิเล็กทรอนิกส์ โดยมีข้อแนะนำและข้อกำหนดดังต่อไปนี้

**1. เอกสารแนบท้ายเอกสารประกวดราคาอิเล็กทรอนิกส์**

1.1 รายละเอียดและขอบเขตของงาน

(1) เงื่อนไขเฉพาะงาน

(2) ขอบเขตรายละเอียดของงาน (TOR)

* Book 1: System Overview
* Book 2: Software Specification
* Book 3: System Integration
* Book 4: System Implementation
* Book 5: Computer Hardware Requirements
* Book 6: Cyber Security Requirements
* Book 7: Non-functional Requirements
* Appendix A: Software Integration Requirements
* Appendix B: Report Requirements
* Appendix C: การบริหารจัดการโครงการ (Project Management)
* Appendix D: การพัฒนาระบบงาน (System Development)
* Appendix E: การทดสอบระบบงาน (System Test)
* Appendix F: การบริหารการเปลี่ยนแปลง (Change Management)
* Appendix G: การฝึกอบรมและถ่ายทอดความรู้ (Training and Knowledge Transfer)
* Appendix H: การรักษาความมั่นคงปลอดภัยด้านข้อมูลและทรัพย์สินของ กฟภ. (Cyber Security)
* Appendix I: การโอนย้ายข้อมูล (Data Migration)
* Appendix J: การทดสอบการฟื้นฟูภัยพิบัติ (Disaster Recovery Plan)
* Appendix K: การโอนย้ายระบบ (Cutover) และนำระบบออกใช้งาน
* Appendix L: สิทธิการใช้งานซอฟต์แวร์ (Software License)
* Appendix M: การบริหารความเสี่ยง (Risk Management)
* Appendix N: การสนับสนุนภายหลังการนำระบบออกใช้งาน (Post-Implementation Support) และการรับประกัน (Warranty)
* Appendix O: การจัดทำเอกสาร สถาปัตยกรรมองค์กร (EA: Enterprise Architecture)
* Appendix P: สัญญาการรักษาข้อมูลที่เป็นความลับ (Non-Disclosure Agreement) และการปฏิบัติตามนโยบายด้านความมั่นคงปลอดภัยสารสนเทศ

(3) ตาราง Table of Compliance

(4) รายละเอียดขั้นตอนการดำเนินการสาธิต และหลักเกณฑ์การพิจารณาในส่วนของเกณฑ์ราคาประกอบเกณฑ์อื่น

(5) แบบฟอร์มรายละเอียดการเสนอราคา (Price schedule)

(6) แบบฟอร์มเอกสาร

แบบฟอร์ม 1: รายละเอียดทีมงาน

แบบฟอร์ม 2 : บัญชีแสดงรายละเอียดราคางานบำรุงรักษาระบบบริหารไฟฟ้าขัดข้อง (OMS) หลังหมดระยะเวลารับประกัน

1.2 แบบใบเสนอราคาที่กำหนดไว้ในระบบจัดซื้อจัดจ้างภาครัฐด้วยอิเล็กทรอนิกส์

1.3 แบบสัญญาจ้าง

1.4 แบบหนังสือค้ำประกัน

(1) หลักประกันการเสนอราคา

(2) หลักประกันสัญญา

(3) หลักประกันการรับเงินค่าจ้างล่วงหน้า

1.5 บทนิยาม

(1) ผู้มีผลประโยชน์ร่วมกัน

(2) การขัดขวางการแข่งขันอย่างเป็นธรรม

1.6 แบบบัญชีเอกสารที่กำหนดไว้ในระบบจัดซื้อจัดจ้างภาครัฐด้วยอิเล็กทรอนิกส์

(1) บัญชีเอกสารส่วนที่ 1

(2) บัญชีเอกสารส่วนที่ 2

1.7 แผนการใช้พัสดุที่ผลิตภายในประเทศ

1.8 เเบบตรวจสอบข้อมูลของผู้ประกอบการที่จะเข้าร่วมการเสนอราคาในโครงการที่มีวงเงินจัดซื้อจัดจ้างตั้งแต่ 500 ล้านบาทขึ้นไป

**2. คุณสมบัติของผู้ยื่นข้อเสนอ**

2.1 มีความสามารถตามกฎหมาย

2.2 ไม่เป็นบุคคลล้มละลาย

2.3 ไม่อยู่ระหว่างเลิกกิจการ

2.4 ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราวเนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบ  
ที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง

2.5 ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย

2.6 มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้าง  
และการบริหารพัสดุภาครัฐกำหนดในราชกิจจานุเบกษา

2.7 เป็นบุคคลธรรมดาหรือนิติบุคคลผู้มีอาชีพรับจ้างงานที่ประกวดราคาอิเล็กทรอนิกส์ดังกล่าว

2.8 ไม่เป็นผู้มีผลประโยชน์ร่วมกันกับผู้ยื่นข้อเสนอรายอื่นที่เข้ายื่นข้อเสนอให้แก่ การไฟฟ้าส่วนภูมิภาค ณ วันประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขัดขวาง  
การแข่งขันอย่างเป็นธรรมในการประกวดราคาอิเล็กทรอนิกส์ครั้งนี้

2.9 ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาล  
ของผู้ยื่นข้อเสนอได้มีคำสั่งให้สละเอกสิทธิ์และความคุ้มกันเช่นว่านั้น

2.10 ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง

2.11 ผู้ยื่นข้อเสนอซึ่งได้รับคัดเลือกเป็นคู่สัญญาต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง ตามที่คณะกรรมการ ป.ป.ช. กำหนด

2.12 ผู้ยื่นข้อเสนอต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญตามที่คณะกรรมการ ป.ป.ช. กำหนด

2.13 ผู้ยื่นข้อเสนอซึ่งได้รับคัดเลือกเป็นคู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้ ตามที่คณะกรรมการ ป.ป.ช. กำหนด

2.14 ภายในระยะเวลา 10 ปีนับจากวันที่ยื่นข้อเสนอ ผู้ยื่นข้อเสนอต้องเคยเป็นคู่สัญญาหรือเป็นผู้ดำเนินการในระบบที่อ้างอิงในกิจการร่วมค้า (Joint Venture หรือ Consortium) ที่เป็นคู่สัญญากับหน่วยงานหรือองค์กรของรัฐบาล รัฐวิสาหกิจ หรือ หน่วยงานเอกชนที่เป็นนิติบุคคลและได้รับหนังสือรับรองผลงาน (Provision Acceptance Certificate: PAC) จากผู้ว่าจ้างแล้ว โดยให้แนบหนังสือรับรองผลงาน (PAC) มาด้วย อย่างน้อย 1 โครงการ โดยโครงการดังกล่าวจะต้องเป็นงานที่เกี่ยวข้องกับระบบอย่างน้อย 1 ระบบดังต่อไปนี้

(1) ระบบบริหารไฟฟ้าขัดข้อง OMS

(2) ระบบศูนย์สั่งการ (SCADA/EMS/DMS)

(3) ระบบสารสนเทศ

ทั้งนี้โครงการต้องมีมูลค่าเฉพาะงานที่เกี่ยวกับระบบข้างต้น ไม่ต่ำกว่า 400,000,000 บาท (สี่ร้อยล้านบาท) (รวมภาษีมูลค่าเพิ่ม) ต่อ 1 สัญญา โดยผู้ยื่นข้อเสนอจะต้องแนบหนังสือรับรองผลงานที่ออกโดยผู้ว่าจ้างและสำเนาสัญญาที่แสดงถึงรายละเอียดงานและมูลค่าของงานโดยแนบไฟล์เอกสารดังกล่าวมาในบัญชีเอกสารส่วนที่ 2

ในกรณีที่เป็นผลงานในต่างประเทศ ให้ใช้อัตราถัวเฉลี่ยระหว่างอัตราซื้อและอัตราขายของธนาคารแห่งประเทศไทย ที่ประกาศไว้ ณ วันที่การไฟฟ้าส่วนภูมิภาคขายแบบเอกสารประกวดราคา ในการคํานวณเงินตราต่างประเทศเป็นเงินตราไทย

2.15 ผู้ยื่นข้อเสนอที่เสนอราคาในรูปแบบของ กิจการร่วมค้าต้องมีคุณสมบัติดังนี้

(1) นิยามกิจการร่วมค้า หมายความว่า “กิจการที่มีข้อตกลงระหว่างผู้เข้าร่วมค้าเป็นลายลักษณ์อักษรว่าจะดำเนินการร่วมกันเป็นทางการค้าหรือหากำไรระหว่างบริษัทกับบริษัท บริษัทกับห้างหุ้นส่วนนิติบุคคล ห้างหุ้นส่วนนิติบุคคลกับห้างหุ้นส่วนนิติบุคคล หรือระหว่างบริษัทและ/หรือห้างหุ้นส่วนนิติบุคคลกับบุคลธรรมดา คณะบุคคลที่มิใช่นิติบุคคล ห้างหุ้นส่วนสามัญ นิติบุคคลอื่น หรือนิติบุคคลที่ตั้งขึ้นตามกฎหมายของต่างประเทศโดยข้อตกลงนั้นอาจกำหนดให้มีผู้เข้าร่วมค้าหลักก็ได้”

(2) กิจการร่วมค้าที่มีสิทธิในการยื่นข้อเสนอ

(ก) กรณีที่ข้อตกลงระหว่างผู้ร่วมค้า กำหนดให้ผู้เข้าร่วมค้ารายใดรายหนึ่งเป็นผู้ร่วมค้าหลัก ข้อตกลงระหว่างผู้ร่วมค้าจะต้องมีการกำหนดสัดส่วนหน้าที่ และความรับผิดชอบในปริมาณงาน สิ่งของ หรือมูลค่าตามสัญญาของผู้เข้าร่วมหลักมากกว่าผู้เข้าร่วมค้ารายอื่นทุกราย

(ข) กรณีที่ข้อตกลงระหว่างผู้ร่วมค้า กำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอสำหรับข้อตกลงระหว่างผู้ร่วมค้า ที่ไม่ได้กำหนดให้ผู้ร่วมค้ารายใดเป็นผู้เข้าร่วมค้าหลักผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารประกาศเชิญชวน หรือหนังสือเชิญชวน

**3. หลักฐานการยื่นข้อเสนอ**

ผู้ยื่นข้อเสนอจะต้องเสนอเอกสารหลักฐานยื่นมาพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ โดยแยกเป็น 2 ส่วน คือ

**3.1 ส่วนที่ 1 อย่างน้อยต้องมีเอกสารดังต่อไปนี้**

(1) ในกรณีผู้ยื่นข้อเสนอเป็นนิติบุคคล

(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียน  
นิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมทั้งรับรองสำเนาถูกต้อง

(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียน  
นิติบุคคลหนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้น  
รายใหญ่ (ถ้ามี) พร้อมทั้งรับรองสำเนาถูกต้อง

(2) ในกรณีผู้ยื่นข้อเสนอเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน หรือสำเนาหนังสือเดินทางของผู้เป็นหุ้นส่วนที่มิได้ถือสัญชาติไทย พร้อมทั้งรับรองสำเนาถูกต้อง

(3) ในกรณีผู้ยื่นข้อเสนอในรูปแบบของ กิจการร่วมค้า ให้ยื่นสำเนาสัญญาหรือข้อตกลงของการเข้าร่วมค้า พร้อมทั้งรับรองสำเนาถูกต้อง และเอกสารตามที่ระบุไว้ใน (1) หรือ (2) ของผู้ร่วมค้าทุกราย แล้วแต่กรณี

(4) ผู้ยื่นข้อเสนอต้องมีนโยบายเเละแนวทางการป้องกันการทุจริตในการจัดซื้อจัดจ้างพร้อมทั้งแนบเอกสารหลักฐาน เกี่ยวกับนโยบายดังกล่าว และแบบตรวจสอบข้อมูลของผู้ประกอบการที่จะเข้าร่วมการเสนอราคาในโครงการที่มีวงเงินตั้งแต่ 500 ล้านบาทขึ้นไป

(5) เอกสารเพิ่มเติมอื่น ๆ

(5.1) สำเนาทะเบียนภาษีมูลค่าเพิ่ม (ถ้ามี)

(6) บัญชีเอกสารส่วนที่ 1ทั้งหมดที่ได้ยื่นพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ ตามแบบในข้อ 1.6 (1) โดยไม่ต้องแนบในรูปแบบPDF File (Portable Document Format)

ทั้งนี้ เมื่อผู้ยื่นข้อเสนอดำเนินการแนบไฟล์เอกสารตามบัญชีเอกสารส่วนที่ 1 ครบถ้วน ถูกต้องแล้ว ระบบจัดซื้อจัดจ้างภาครัฐด้วยอิเล็กทรอนิกส์จะสร้างบัญชีเอกสารส่วนที่ 1 ตามแบบในข้อ 1.6 (1) ให้โดยผู้ยื่นข้อเสนอไม่ต้องแนบบัญชีเอกสารส่วนที่ 1 ดังกล่าวในรูปแบบ PDF File (Portable Document Format)

**3.2 ส่วนที่ 2 อย่างน้อยต้องมีเอกสารดังต่อไปนี้**

(1) ในกรณีที่ผู้ยื่นข้อเสนอมอบอำนาจให้บุคคลอื่นกระทำการแทนให้แนบหนังสือ  
มอบอำนาจซึ่งติดอากรแสตมป์ตามกฎหมาย โดยมีหลักฐานแสดงตัวตนของผู้มอบอำนาจและผู้รับมอบอำนาจ ทั้งนี้หากผู้รับมอบอำนาจเป็นบุคคลธรรมดาต้องเป็นผู้ที่บรรลุนิติภาวะตามกฎหมายแล้วเท่านั้น

(2) หลักประกันการเสนอราคา ตามข้อ 5

(3) สำเนาหนังสือรับรองผลงาน หรือสำเนาสัญญาพร้อมทั้งรับรองสำเนาถูกต้องทั้งนี้ ผู้ยื่นข้อเสนอต้องแนบหนังสือรับรองผลงานของผู้ยื่นข้อเสนอตามที่ระบุในข้อ 2.14

(4) แบบฟอร์มรายละเอียดของทีมงาน ตาม 1.1(6) แบบฟอร์ม 1 : รายละเอียดทีมงานพร้อมหนังสือรับรองที่แสดงถึงประสบการณ์และคุณวุฒิของบุคลากร โดยมีรายละเอียดตามข้อ 4.19

(5) แค็ตตาล็อก และ/หรือแบบรูปรายการละเอียดคุณลักษณะเฉพาะ (Specification) ที่เสนอทุกรายการ

(6) บัญชีรายการอุปกรณ์หลัก ตามข้อ 4.10

(7) คําตอบสําหรับ Questionnaires เรียงตามลําดับหัวข้อคําถามที่กําหนดไว้ใน 1.1(2)ข้อกำหนดทางเทคนิค (Technical Specification) Appendix D - Contractor Company and Product Questionnaire

(8) เอกสาร Table of Compliance ตาม 1.1(3) ตาราง Table of Compliance โดยผู้ยื่นข้อเสนอต้องกรอกรายละเอียดตาม Table of Compliance โดยกรอกข้อมูลด้วยตัวพิมพ์เท่านั้น โดยจะต้องเปรียบเทียบรายละเอียดของอุปกรณ์และงานทั้งหมดที่เสนอตามข้อกำหนดทุกข้อใน 1.1(2) ข้อกำหนดทางเทคนิค (Technical Specification) และตาราง Table of Compliance จะต้องประกอบด้วยรายละเอียดช่องต่าง ๆ ดังนี้

ก) เลขหัวข้อหรือหัวข้อย่อย (Clause or sub-clause number)

ข) ชื่อหัวข้อหรือหัวข้อย่อย (Clause or sub-clause name)

ค) สถานะของการยอมรับข้อกำหนด (Compliance Status) ให้ผู้ยื่นข้อเสนอเลือกรหัสใดรหัสหนึ่งในช่องนี้ เพื่อแสดงว่าผู้ยื่นข้อเสนอยอมรับข้อกำหนดหรือไม่ ดังนี้

“C” - หมายถึง สามารถทำได้ตาม (Compliance) หรือ ดีกว่า (Enhance) ข้อกำหนด

“N” - หมายถึง ไม่สามารถทำได้หรือทำได้ไม่สมบูรณ์ (Non-compliance) ตามข้อกำหนด

“A” - หมายถึง สามารถทำได้โดยใช้วิธีอื่นที่แตกต่างจากข้อกำหนด (Alternative)

ง) สถานะของการเป็นสินค้ามาตรฐาน (Standard Product Status) ในกรณีที่ผู้ยื่นข้อเสนอเลือกรหัส “C” ในช่องสถานการณ์ยอมรับข้อกำหนดตาม (ค) ข้างต้น ให้ผู้ยื่นข้อเสนอเลือกรหัสใดรหัสหนึ่งในช่องนี้ เพื่อแสดงว่าการที่ผู้ยื่นข้อเสนอยอมรับข้อกำหนด นั้น ผู้ยื่นข้อเสนอได้เสนออุปกรณ์หรือระบบที่เป็นสินค้ามาตรฐานทั่วไปของผู้ผลิตหรือต้องมีการดัดแปลงหรือต้องมีการพัฒนาเพิ่มเติม ดังนี้

“S” - หมายถึง เสนออุปกรณ์หรือระบบที่เป็นสินค้ามาตรฐานทั่วไป (Standard Product) ของผู้ผลิต

“M” - หมายถึง เสนออุปกรณ์หรือระบบที่เป็นสินค้ามาตรฐานที่ต้องมีการดัดแปลงหรือต้องมีการพัฒนาเพิ่มเติม

จ) การอ้างอิงไปยังเอกสารข้อเสนอด้านเทคนิค (Proposal Reference) การยอมรับข้อกำหนดของผู้ยื่นข้อเสนอ จะต้องมีความสอดคล้องกับรายละเอียดของเอกสารข้อเสนอด้านเทคนิค โดยผู้ยื่นข้อเสนอจะต้องระบุในช่องนี้ให้ชัดเจนว่ารายละเอียดที่อธิบายเกี่ยวกับการยอมรับข้อกำหนดว่าอยู่ ณ ตำแหน่งใดในเอกสารข้อเสนอด้านเทคนิค โดยให้ระบุเฉพาะเลขอ้างอิง เช่น แฟ้มที่ บทที่ ส่วนที่ หน้าที่ และบรรทัดที่ เป็นต้น และนอกจากนี้ผู้ยื่นข้อเสนอจะต้องระบุเลขหัวข้อหรือหัวข้อย่อยของข้อกำหนดไว้ในเอกสารข้อเสนอด้านเทคนิค ณ ตำแหน่งที่มีรายละเอียดอธิบายเกี่ยวกับการยอมรับข้อกำหนดนั้นอยู่

ฉ) ในกรณีที่แค็ตตาล็อกของอุปกรณ์ มีรายละเอียดด้านเทคนิคต่างจากข้อกำหนดของ การไฟฟ้าส่วนภูมิภาค แต่ผู้ยื่นข้อเสนอได้ระบุไว้ในตาราง Statement of Compliance แสดง การยอมรับข้อกำหนดว่าสามารถทำได้ (Compliance) หรือระบุว่าสามารถทำได้โดยใช้วิธีอื่นที่แตกต่างจากข้อกำหนด (Alternative) ผู้ยื่นข้อเสนอจะต้องอธิบายและชี้แจงให้ชัดเจนรวมทั้งแนบหนังสือยืนยันจากผู้ผลิตอุปกรณ์หรือระบบดังกล่าวมาในเอกสารข้อเสนอทางเทคนิคด้วย มิฉะนั้นการไฟฟ้าส่วนภูมิภาคจะถือว่าอุปกรณ์หรือระบบที่เสนอมีคุณสมบัติไม่ตรงตามข้อกำหนดของ การไฟฟ้าส่วนภูมิภาค

ช) หากมีรายละเอียดหัวข้อใดเป็นรายละเอียดในช่วงดำเนินงานหลังจากลงนามในสัญญา ให้ระบุชี้แจงให้ชัดเจน หรือแนบหนังสือชี้แจงรับรองการทำงานตามข้อกำหนด

(14) หนังสือยืนยันว่าจะให้บริการซ่อมบํารุงรักษาระบบบริหารไฟฟ้าขัดข้อง (OMS) ที่เสนอ ตามข้อ 4.14 พร้อมหนังสือเสนอราคาการให้บริการบํารุงรักษาระบบบริหารไฟฟ้าขัดข้อง (OMS)

(15) หนังสือรับรองผลงานหรือ สำเนาสัญญา หรือ หนังสือรับรองการใช้ผลิตภัณฑ์ซอฟต์แวร์ OMS ซึ่งระบุถึงรายละเอียดตามเงื่อนไขในข้อ 4.15 โดยต้องออกจากหน่วยงาน หรือ องค์กรของรัฐบาลรัฐวิสาหกิจ หรือ หน่วยงานเอกชนที่เป็นนิติบุคคลของ Utility ในแต่ละประเทศซึ่งใช้ผลิตภัณฑ์ที่ ผู้ยื่นข้อเสนอนำเสนอในงานนี้

(17) สำเนาใบขึ้นทะเบียนผู้ประกอบการวิสาหกิจขนาดกลางและขนาดย่อม (SMEs) หรือ “สำเนาหนังสือรับรองสินค้า Made in Thailand” (ถ้ามี)

(18) บัญชีเอกสารส่วนที่ 2 ทั้งหมดที่ได้ยื่นพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ ตามแบบในข้อ 1.6 (2) โดยไม่ต้องแนบในรูปแบบ PDF File (Portable Document Format)

ทั้งนี้ เมื่อผู้ยื่นข้อเสนอดำเนินการแนบไฟล์เอกสารตามบัญชีเอกสารส่วนที่ 2 ครบถ้วน ถูกต้องแล้ว ระบบจัดซื้อจัดจ้างภาครัฐด้วยอิเล็กทรอนิกส์จะสร้างบัญชีเอกสารส่วนที่ 2 ตามแบบ  
ในข้อ 1.6 (2) ให้โดยผู้ยื่นข้อเสนอไม่ต้องแนบบัญชีเอกสารส่วนที่ 2 ดังกล่าวในรูปแบบ PDF File (Portable Document Format)

**4. การเสนอราคา**

4.1 ผู้ยื่นข้อเสนอต้องยื่นข้อเสนอและเสนอราคาทางระบบจัดซื้อจัดจ้างภาครัฐ  
ด้วยอิเล็กทรอนิกส์ตามที่กำหนดไว้ในเอกสารประกวดราคาอิเล็กทรอนิกส์นี้ โดยไม่มีเงื่อนไขใด ๆ ทั้งสิ้น   
และจะต้องกรอกข้อความให้ถูกต้องครบถ้วน พร้อมทั้งหลักฐานแสดงตัวตนและทำการยืนยันตัวตนของ  
ผู้ยื่นข้อเสนอโดยไม่ต้องแนบใบเสนอราคาในรูปแบบ PDF File (Portable Document Format)

4.2 ในการเสนอราคาให้เสนอราคาเป็นเงินบาทและเสนอราคาได้เพียงครั้งเดียวและราคาเดียวโดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกัน ให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายอื่น ๆ ทั้งปวงไว้แล้ว

ราคาที่เสนอจะต้องเสนอกำหนดยืนราคาไม่น้อยกว่า 180 วันตั้งแต่วันเสนอราคา  
โดยภายในกำหนดยืนราคา ผู้ยื่นข้อเสนอต้องรับผิดชอบราคาที่ตนได้เสนอไว้และจะถอนการเสนอราคามิได้

4.3 ผู้ยื่นข้อเสนอจะต้องเสนอกำหนดเวลาดำเนินการแล้วเสร็จไม่เกิน 78 เดือน นับถัดจาก  
วันลงนามในสัญญาจ้าง หรือวันที่ได้รับหนังสือแจ้งจากการไฟฟ้าส่วนภูมิภาคให้เริ่มทำงาน

4.4 ก่อนเสนอราคาผู้ยื่นข้อเสนอควรตรวจดูร่างสัญญา รายละเอียดและขอบเขตของงาน  
ฯลฯ ให้ถี่ถ้วนและเข้าใจเอกสารประกวดราคาจ้างอิเล็กทรอนิกส์ทั้งหมดเสียก่อนที่จะตกลงยื่นข้อเสนอ  
ตามเงื่อนไขในเอกสารประกวดราคาจ้างอิเล็กทรอนิกส์

4.5 ผู้ยื่นข้อเสนอจะต้องยื่นข้อเสนอและเสนอราคาทางระบบจัดซื้อจัดจ้างภาครัฐ  
ด้วยอิเล็กทรอนิกส์ในวันที่…………………………….... ระหว่างเวลา………………..น. ถึง…………………น. และเวลาในการเสนอราคาให้ถือตามเวลาของระบบจัดซื้อจัดจ้างภาครัฐด้วยอิเล็กทรอนิกส์เป็นเกณฑ์

เมื่อพ้นกำหนดเวลายื่นข้อเสนอและเสนอราคาแล้ว จะไม่รับเอกสารการยื่นข้อเสนอ  
และเสนอราคาใด ๆ โดยเด็ดขาด

4.6 ผู้ยื่นข้อเสนอต้องจัดทำเอกสารสำหรับใช้ในการเสนอราคาในรูปแบบไฟล์เอกสารประเภท PDF File (Portable Document Format) โดยผู้ยื่นข้อเสนอต้องเป็นผู้รับผิดชอบตรวจสอบความครบถ้วน ถูกต้อง และชัดเจนของเอกสาร PDF File ก่อนที่จะยืนยันการเสนอราคา แล้วจึงส่งข้อมูล (Upload) เพื่อเป็นการเสนอราคาให้แก่การไฟฟ้าส่วนภูมิภาคผ่านทางระบบจัดซื้อจัดจ้างภาครัฐด้วยอิเล็กทรอนิกส์

4.7 คณะกรรมการพิจารณาผลการประกวดราคาอิเล็กทรอนิกส์จะดำเนินการตรวจสอบคุณสมบัติของผู้ยื่นข้อเสนอแต่ละรายว่า เป็นผู้ยื่นข้อเสนอที่มีผลประโยชน์ร่วมกันกับผู้ยื่นข้อเสนอรายอื่น  
ตามข้อ 1.5(1) หรือไม่ หากปรากฏว่าผู้ยื่นข้อเสนอรายใดเป็นผู้ยื่นข้อเสนอที่มีผลประโยชน์ร่วมกันกับ  
ผู้ยื่นข้อเสนอรายอื่นคณะกรรมการฯ จะตัดรายชื่อผู้ยื่นข้อเสนอที่มีผลประโยชน์ร่วมกันนั้นออกจากการเป็น  
ผู้ยื่นข้อเสนอ

หากปรากฏต่อคณะกรรมการพิจารณาผลการประกวดราคาอิเล็กทรอนิกส์ว่า ก่อนหรือ  
ในขณะที่มีการพิจารณาข้อเสนอ มีผู้ยื่นข้อเสนอรายใดกระทำการอันเป็นการขัดขวางการแข่งขันอย่างเป็นธรรมตามข้อ 1.5(2) และคณะกรรมการฯ เชื่อว่ามีการกระทำอันเป็นการขัดขวางการแข่งขันอย่างเป็นธรรม   
คณะกรรมการฯ จะตัดรายชื่อผู้ยื่นข้อเสนอรายนั้นออกจากการเป็นผู้ยื่นข้อเสนอ และการไฟฟ้าส่วนภูมิภาคจะพิจารณาลงโทษผู้ยื่นข้อเสนอดังกล่าวเป็นผู้ทิ้งงาน เว้นแต่การไฟฟ้าส่วนภูมิภาคจะพิจารณาเห็นว่าผู้ยื่นข้อเสนอรายนั้นมิใช่เป็นผู้ริเริ่มให้มีการกระทำดังกล่าวและได้ให้ความร่วมมือเป็นประโยชน์ต่อการพิจารณาของการไฟฟ้าส่วนภูมิภาค

4.8 ผู้ยื่นข้อเสนอจะต้องปฏิบัติ ดังนี้

(1) ปฏิบัติตามเงื่อนไขที่ระบุไว้ในเอกสารประกวดราคาอิเล็กทรอนิกส์

(2) ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่น ๆ (ถ้ามี)   
รวมค่าใช้จ่ายทั้งปวงไว้ด้วยแล้ว

(3) ผู้ยื่นข้อเสนอจะต้องลงทะเบียนเพื่อเข้าสู่กระบวนการเสนอราคา ตามวัน เวลา   
ที่กำหนด

(4) ผู้ยื่นข้อเสนอจะถอนการเสนอราคาที่เสนอแล้วไม่ได้

(5) ผู้ยื่นข้อเสนอต้องศึกษาและทำความเข้าใจในระบบและวิธีการเสนอราคา  
ด้วยวิธีประกวดราคาอิเล็กทรอนิกส์ ของกรมบัญชีกลางที่แสดงไว้ในเว็บไซต์ [www.gprocurement.go.th](http://www.gprocurement.go.th)

4.9 ผู้ยื่นข้อเสนอที่ประสงค์จะให้มีการชี้แจงให้ความกระจ่างเกี่ยวกับเอกสารประกวดราคา หรือต้องการทราบรายละเอียดเพิ่มเติม ให้สอบถามผ่านทางจดหมายอิเล็กทรอนิกส์ (e-mail) ของสำนักงานโครงการ ก่อนถึงกำหนดวันเสนอราคา 10 วันทำการ

4.10 การเสนอรายละเอียดอุปกรณ์หลักสําหรับระบบบริหารไฟฟ้าขัดข้อง (OMS) ทั้งในส่วนของ Hardware และ Software ให้ระบุยี่ห้อผลิตภัณฑ์ รุ่น และประเทศผู้ผลิต หรือรายละเอียดอื่นๆ อย่างชัดเจน พร้อมส่งแค็ตตาล็อกหรือตัวอย่าง (ถ้ามี) เพื่อประกอบการพิจารณา โดยมีแบบฟอร์มบัญชีรายการอุปกรณ์หลักตาม 1.1(6) แบบฟอร์ม 2 : ตารางบัญชีรายการอุปกรณ์หลัก

4.11 ผู้ยื่นข้อเสนอจะต้องมีหนังสือยืนยันว่าจะให้บริการซ่อมบํารุงรักษาระบบบริหารไฟฟ้าขัดข้อง (OMS) ที่เสนอให้เป็นไปตามเกณฑ์ประสิทธิภาพบริการ (Service Level Agreement: SLA) 1.1(1) เงื่อนไขเฉพาะงาน ข้อ 6 เป็นระยะเวลาไม่น้อยกว่า 5 (ห้า) ปี หลังจากหมดระยะเวลารับประกัน ในวงเงินค่าจ้างต่อปีตาม 1.1(6) แบบฟอร์ม 4 : บัญชีแสดงรายละเอียดราคางานบำรุงรักษาระบบบริหารไฟฟ้าขัดข้อง (OMS) หลังหมดระยะเวลารับประกัน

- สำหรับอุปกรณ์แบบรวมอะไหล่ (ระบบคอมพิวเตอร์) ในอัตราไม่เกิน ร้อยละ 10 ของมูลค่าอุปกรณ์ตามสัญญา

- สำหรับซอฟต์แวร์ ระบบงาน Database และ tools หรืออื่นๆ ในอัตราไม่เกิน ร้อยละ 15 ของมูลค่าซอฟต์แวร์ตามสัญญา

ทั้งนี้การไฟฟ้าส่วนภูมิภาคสงวนสิทธิ์ที่จะเลือกจ้างบางรายการ หรือไม่จ้างงานดังกล่าวก็ได้

4.12 ผู้ยื่นข้อเสนอต้องแสดงเอกสารถึงกระบวนการในการพัฒนาซอฟท์แวร์ที่ดี (Compatibility Maturity Model Integration: CMMI) ในระดับไม่ต่ำกว่า CMMI-DEV Level 3 อย่างใดอย่างหนึ่ง ดังต่อไปนี้

1. หนังสือรับรองกระบวนการพัฒนาซอฟท์แวร์ที่ดีตามมาตรฐาน CMMI-DEV ไม่ต่ำกว่า Level 3 โดยเอกสารรับรองดังกล่าวจะต้องเป็นของผู้ยื่นข้อเสนอโดยยังคงสถานะได้รับอยู่ ณ วันยื่นข้อเสนอ หรือ
2. หนังสือรับรองกระบวนการพัฒนาซอฟท์แวร์ที่ดีตามมาตรฐาน CMMI-DEV ไม่ต่ำกว่า Level 3 ของโครงการซึ่งผู้ยื่นข้อเสนอได้ทำการพัฒนามาอย่างน้อย 1 โครงการ โดยโครงการดังกล่าวต้องได้รับการรับรองมาตรฐาน CMMI-DEV ไม่ต่ำกว่า Level 3 ไม่เกินกว่า 3 ปี นับจากวันยื่นข้อเสนอ หรือ
3. หนังสือรับรองจากผู้ให้บริการ หรือสัญญาจากผู้ให้บริการซึ่งผู้ให้บริการต้องมีเอกสารรับรองอย่างใดอย่างหนี่ง ดังต่อไปนี้

(ก) หนังสือรับรองกระบวนการพัฒนาซอฟท์แวร์ที่ดีตามมาตรฐาน CMMI-DEV ไม่ต่ำกว่า Level 3 โดยเอกสารรับรองดังกล่าวจะต้องเป็นของผู้ให้บริการ โดยยังคงสถานะได้รับอยู่ ณ วันยื่นข้อเสนอ หรือ

(ข) หนังสือรับรองกระบวนการพัฒนาซอฟท์แวร์ที่ดีตามมาตรฐาน CMMI-DEV ไม่ต่ำกว่า Level 3 ของโครงการซึ่งผู้ให้บริการได้ทำการพัฒนา มาอย่างน้อย 1 โครงการ โดยโครงการดังกล่าวต้องได้รับการรับรองมาตรฐาน CMMI-DEV ไม่ต่ำกว่า Level 3 ไม่เกินกว่า 3 ปี นับจากวันยื่นข้อเสนอ

ในกรณีข้อ 4.17(1) และ 4.17(2) ผู้ยื่นข้อเสนอในนามกิจการร่วมค้าสามารถใช้เอกสารของผู้เข้าร่วมค้า รายใดรายหนึ่งมายื่นได้

4.13 ผู้ยื่นข้อเสนอจะต้องทำการสาธิตระบบบริหารไฟฟ้าขัดข้อง (OMS) ณ การไฟฟ้า ส่วนภูมิภาคเพื่อแสดงต่อคณะกรรมการพิจารณาการประกวดราคา

(1) ผู้ยื่นข้อเสนอทุกรายจะต้องจัดส่งอุปกรณ์ที่ใช้ในการสาธิต พร้อมเอกสารแสดงรายการอุปกรณ์ที่ใช้ในการสาธิตภายใน 5 (ห้า) วันทำการ นับถัดจากวันเสนอราคาตาม 1.1(6) แบบฟอร์ม 3 :ตารางบัญชีรายการอุปกรณ์ที่ใช้ในการสาธิต

(2) ผู้ยื่นข้อเสนอทุกรายจะต้องจัดส่งเอกสารในหัวข้อ A.1 คุณสมบัติของผู้ยื่นข้อเสนอที่มีศักยภาพในการดำเนินโครงการอย่างมีคุณภาพ และ A.3 คุณสมบัติของกระบวนการผลิต Software ที่มีคุณภาพให้จัดส่งเอกสารหลักฐานตามข้อ 3.2(18) มาพร้อมกับการเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์ตามรายละเอียดที่กำหนดใน 1.1(4) รายละเอียดขั้นตอนการดำเนินการสาธิต และหลักเกณฑ์การพิจารณาในส่วนของเกณฑ์ราคาประกอบเกณฑ์อื่นรวมทั้งผู้ยื่นข้อเสนอจะต้องจัดส่งเอกสารในหัวข้อ A.2 คุณสมบัติของศูนย์บริการที่มีคุณภาพภายใน 5 (ห้า) วันทำการนับถัดจากวันเสนอราคา

(3) การไฟฟ้าส่วนภูมิภาคขอสงวนสิทธิ์ในการกำหนดวันสาธิต และให้ผู้ยื่นข้อเสนอ แต่ละรายจับสลากหลังจากวันเสนอราคา 5 (ห้า) วันทำการ เวลา 9.30 - 11.00 น. ณ สถานที่ทำการโครงการ

(4) ผู้ยื่นข้อเสนอจะต้องจัดเตรียมอุปกรณ์ต่าง ๆ ที่ใช้ประกอบการสาธิตให้ครบถ้วน พร้อมสำหรับการสาธิต โดยการไฟฟ้าส่วนภูมิภาคจะจัดส่งเจ้าหน้าที่เข้าร่วมสังเกตการสาธิตพร้อมลงลายมือชื่อเป็นลายลักษณ์อักษรพร้อมความเห็น (ถ้ามี)

(5) ผู้ยื่นข้อเสนอรายใดที่ไม่มาทำการสาธิตดังกล่าวภายในกำหนด และไม่สามารถสาธิตให้ผ่านตามคุณสมบัติที่การไฟฟ้าส่วนภูมิภาคกำหนด จะถือว่าไม่ผ่านคุณสมบัติข้อเสนอทางเทคนิค

(6) รายละเอียดการสาธิตตามที่กำหนดใน 1.1(4) รายละเอียดขั้นตอนการดำเนินการสาธิต และหลักเกณฑ์การพิจารณาในส่วนของเกณฑ์ราคาประกอบเกณฑ์อื่น

(7) ในการสาธิตการไฟฟ้าส่วนภูมิภาคจะไม่รับผิดชอบค่าใช้จ่ายและค่าเสียหายใด ๆ ของ ผู้ยื่นข้อเสนออันอาจเกิดขึ้นในการที่ผู้ยื่นข้อเสนอได้เข้าเสนอราคาครั้งนี้ และหากเกิดความเสียหายใด ๆ ในระหว่างการสาธิต ผู้ยื่นข้อเสนอต้องรับผิดชอบค่าเสียหายทั้งหมด

4.14 ผู้ยื่นข้อเสนอจะต้องเสนอทีมงานที่มีประสบการณ์ และคุณสมบัติตามข้อกําหนด โดยจะต้องแนบเอกสารหลักฐานเกี่ยวกับคุณวุฒิ ประสบการณ์การทํางาน และหนังสือรับรองผลงาน หรือสําเนาหลักฐานที่แสดงประสบการณ์ในการทํางาน มาพร้อมกับซองประกวดราคาด้วย โดยมีรายละเอียดคุณสมบัติ ดังนี้

(1) ผู้จัดการโครงการ ต้องมีคุณวุฒิไม่ต่ำกว่าปริญญาตรี ทางด้านวิศวกรรมศาสตร์, คอมพิวเตอร์, เทคโนโลยีสารสนเทศ, บริหาร หรือสาขาอื่น ๆ ที่เกี่ยวข้อง และมีประสบการณ์ในการบริหารโครงการเป็นระยะเวลาไม่น้อยกว่า 2 ปี ที่มีมูลค่างานไม่น้อยกว่า 200 ล้านบาท

(2) ผู้จัดการระบบบริหารไฟฟ้าขัดข้อง (OMS) ต้องมีคุณวุฒิไม่ต่ำกว่าปริญญาตรี ทางด้านวิศวกรรมศาสตร์, คอมพิวเตอร์, เทคโนโลยีสารสนเทศ หรือ สาขาอื่นๆ ที่เกี่ยวข้อง และมีประสบการณ์ในบริหารงานโครงการเกี่ยวกับระบบบริหารไฟฟ้าขัดข้อง (OMS) เป็นระยะเวลาไม่น้อย 2 ปี จำนวนอย่างน้อย 1 คน

(3) ผู้เชี่ยวชาญด้าน System Integration ต้องมีคุณวุฒิไม่ต่ำกว่าปริญญาตรี ทางด้านคอมพิวเตอร์, เทคโนโลยีสารสนเทศ หรือ สาขาอื่น ๆ ที่เกี่ยวข้อง และมีประสบการณ์ในการทำงานเกี่ยวกับระบบ System Integration ซึ่งเชื่อมโยงกับระบบ ERP เป็นระยะเวลาไม่น้อย 2 ปี จำนวนอย่างน้อย 1 คน

(4) หัวหน้าทีมพัฒนาด้าน Software Application ต้องมีคุณวุฒิไม่ต่ำกว่าปริญญาตรี ทางด้านวิศวกรรมศาสตร์, คอมพิวเตอร์, เทคโนโลยีสารสนเทศ หรือสาขาอื่น ๆ ที่เกี่ยวข้องและมีประสบการณ์ในการทำงานเกี่ยวกับ Application Design หรือ Web Design เป็นระยะเวลาไม่น้อย 3 ปี จำนวนอย่างน้อย 1 คน

(5) Database Administrator ปฏิบัติงานในเวลาทำการ ต้องมีคุณวุฒิไม่ต่ำกว่าระดับปริญญาตรี ทางด้านวิศวกรรมศาสตร์, คอมพิวเตอร์, เทคโนโลยีสารสนเทศ หรือสาขาอื่น ๆ ที่เกี่ยวข้อง มีประสบการณ์การทำงานระบบฐานข้อมูลที่นำเสนอไม่น้อยกว่า 3 ปี และต้องมีใบรับรองระบบฐานข้อมูล (Database Certificate) ในระบบฐานข้อมูลที่นำเสนอเป็นอย่างน้อย

(6) Network Administrator ปฏิบัติงานในเวลาทำการ ต้องมีคุณวุฒิไม่ต่ำกว่าระดับปริญญาตรีทางด้านวิศวกรรมศาสตร์, คอมพิวเตอร์, เทคโนโลยีสารสนเทศ หรือสาขาอื่น ๆ ที่เกี่ยวข้อง และ มีประสบการณ์การทำงานด้าน Network and Security ไม่น้อยกว่า 3 ปี และต้องมีใบรับรอง Cisco Certified Network Professional (CCNP)

(7) ผู้เชี่ยวชาญด้าน OMS System Test ต้องมีคุณวุฒิไม่ต่ำกว่าปริญญาตรีทาง ด้านวิศวกรรมศาสตร์, คอมพิวเตอร์, เทคโนโลยีสารสนเทศ หรือสาขาอื่น ๆ ที่เกี่ยวข้อง และมีประสบการณ์ใน การทำงานเกี่ยวกับระบบบริหารไฟฟ้าขัดข้อง (OMS) Systemหรือทำงานเกี่ยวกับการทดสอบระบบบริหารไฟฟ้าขัดข้อง (OMS) เป็นระยะเวลาไม่น้อย 2 ปี จำนวนอย่างน้อย 1 คน

(8) ผู้เชี่ยวชาญด้าน Document Quality Control and Delivery ต้องมีคุณวุฒิ ไม่ต่ำกว่าปริญญาตรีทางด้านวิศวกรรมศาสตร์ คอมพิวเตอร์ เทคโนโลยีสารสนเทศ อักษรศาสตร์ หรือ สาขาอื่น ๆ ที่เกี่ยวข้องมีประสบการณ์ในการทำงานเกี่ยวกับการดำเนินการ Document Quality Control and Delivery จำนวนอย่างน้อย 1 คน

4.20 ผู้ยื่นข้อเสนอที่เสนอราคาในรูปแบบของกิจการร่วมค้าต้องปฏิบัติดังนี้

(1) กรณีที่ข้อตกลงระหว่างผู้ร่วมค้า กำหนดให้มีการมอบหมายผู้เข้าร่วมรายใดรายหนึ่งเป็นผู้ยื่นข้อเสนอในนามกิจการร่วมค้า การยื่นข้อเสนอดังกล่าวไม่ต้องมีหนังสือมอบอำนาจ

(2) กรณีที่ข้อตกลงระหว่างผู้ร่วมค้าไม่ได้กำหนดให้ผู้เข้าร่วมค้ารายใดเป็นผู้ยื่นข้อเสนอผู้เข้าร่วมทุกรายจะต้องลงลายมือชื่อในหนังสือมอบอำนาจให้ผู้เข้าร่วมรายใดรายหนึ่งเป็นผู้ยื่นข้อเสนอในนามกิจการร่วมค้า

(3) ให้ผู้เข้าร่วมค้าที่ได้รับมอบหมายหรือมอบอำนาจตามข้อ 4.20(1) หรือ 4.20(2)ดำเนินการซื้อและดาวน์โหลดเอกสารประกวดราคาอิเล็กทรอนิกส์กรณีที่มีการจำหน่ายเอกสารซื้อหรือจ้างหรือดาวน์โหลดเอกสารประกวดราคาอิเล็กทรอนิกส์กรณีที่ไม่มีการจำหน่ายเอกสารซื้อหรือจ้าง จึงจะมีสิทธิในการเข้ายื่นข้อเสนอในนามกิจการร่วมค้าได้

4.21 ผู้ยื่นข้อเสนอต้องจัดทำแผนการใช้พัสดุที่ผลิตภายในประเทศ

4.22 ผู้ยื่นข้อเสนอ จะต้องจัดส่งหลักฐานการเสนอราคา เอกสารส่วนที่ 1 และส่วนที่ 2 โดยจัดทําเป็นภาษาไทย หรือ ภาษาอังกฤษ เท่านั้น (ในกรณีที่เอกสารต้นฉบับตามข้อ 4.22 ไม่ใช่ภาษาไทยหรือภาษาอังกฤษ ผู้ยื่นข้อเสนอจะต้องแนบสําเนาเอกสารที่ถูกแปลเป็นภาษาไทยหรือภาษาอังกฤษมาด้วย) ทั้งนี้ ในส่วนของเอกสารใบรับรองต่าง ๆ ข้างต้นที่ออกให้โดยบุคคลที่สามหรือคู่สัญญาจะต้องระบุรายละเอียดข้อมูลบุคคลที่สามหรือคู่สัญญา ได้แก่ ชื่อหน่วยงาน ที่อยู่ เบอร์โทรศัพท์ และอีเมล ที่การไฟฟ้าส่วนภูมิภาคสามารถติดต่อเพื่อตรวจสอบความถูกต้องของเอกสารดังกล่าวได้

**5. หลักประกันการเสนอราคา**

ผู้ยื่นข้อเสนอต้องวางหลักประกันการเสนอราคาพร้อมกับการเสนอราคาทางระบบจัดซื้อ  
จัดจ้างภาครัฐด้วยอิเล็กทรอนิกส์ โดยใช้หลักประกันอย่างหนึ่งอย่างใดดังต่อไปนี้จำนวน 46,000,000.- บาท (สี่สิบหกล้านบาทถ้วน)

5.1 เช็คหรือดราฟท์ที่ธนาคารเซ็นสั่งจ่าย ซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้นชำระต่อเจ้าหน้าที่ในวันที่ยื่นข้อเสนอ หรือก่อนวันนั้นไม่เกิน 3 วันทำการ

5.2 หนังสือค้ำประกันอิเล็กทรอนิกส์ของธนาคารภายในประเทศตามแบบที่คณะกรรมการนโยบายกำหนด

5.3 พันธบัตรรัฐบาลไทย

5.4 หนังสือค้ำประกันของบริษัทเงินทุนหรือบริษัทเงินทุนหลักทรัพย์ที่ได้รับอนุญาต  
ให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยอนุโลมให้ใช้ตามตัวอย่างหนังสือ  
ค้ำประกันของธนาคารที่คณะกรรมการนโยบายกำหนด

กรณีที่ผู้ยื่นข้อเสนอนำเช็คหรือดราฟท์ที่ธนาคารสั่งจ่ายหรือพันธบัตรรัฐบาลไทยหรือหนังสือ  
ค้ำประกันของบริษัทเงินทุนหรือบริษัทเงินทุนหลักทรัพย์ มาวางเป็นหลักประกันการเสนอราคาจะต้องส่งต้นฉบับเอกสารดังกล่าวมาให้การไฟฟ้าส่วนภูมิภาคตรวจสอบความถูกต้องในวันที่.................ระหว่างเวลา................น. ถึง............น.

กรณีที่ผู้ยื่นข้อเสนอยื่นข้อเสนอในรูปแบบของ “กิจการร่วมค้า” ประสงค์จะใช้หนังสือค้ำประกันอิเล็กทรอนิกส์ของธนาคารในประเทศเป็นหลักประกันการเสนอราคา ให้ระบุชื่อผู้ยื่นข้อเสนอในหนังสือค้ำประกันอิเล็กทรอนิกส์ฯ ดังนี้

(1) กรณีที่กิจการร่วมค้าได้จดทะเบียนเป็นนิติบุคคลใหม่ ให้ระบุชื่อกิจการร่วมค้าดังกล่าว  
เป็นผู้ยื่นข้อเสนอ

(2) กรณีที่กิจการร่วมค้าไม่ได้จดทะเบียนเป็นนิติบุคคลใหม่ ให้ระบุชื่อผู้เข้าร่วมค้ารายที่สัญญาร่วมค้ากำหนดให้เป็นผู้เข้ายื่นข้อเสนอกับหน่วยงานของรัฐเป็นผู้ยื่นข้อเสนอ

ทั้งนี้ “กิจการร่วมค้าที่จดทะเบียนเป็นนิติบุคคลใหม่” หมายความว่า กิจการร่วมค้าที่จดทะเบียนเป็นนิติบุคคลต่อกรมพัฒนาธุรกิจการค้า กระทรวงพาณิชย์

หลักประกันการเสนอราคาตามข้อนี้ การไฟฟ้าส่วนภูมิภาคจะคืนให้ผู้ยื่นข้อเสนอหรือผู้ค้ำประกันภายใน 15 วันนับถัดจากวันที่ การไฟฟ้าส่วนภูมิภาค ได้พิจารณาเห็นชอบรายงานผลคัดเลือกผู้ชนะการประกวดราคาเรียบร้อยแล้ว เว้นแต่ผู้ยื่นข้อเสนอรายที่คัดเลือกไว้ซึ่งเสนอราคาต่ำสุดหรือได้คะแนนรวมสูงสุดไม่เกิน 3 ราย   
ให้คืนได้ต่อเมื่อได้ทำสัญญาหรือข้อตกลง หรือผู้ยื่นข้อเสนอได้พ้นจากข้อผูกพันแล้ว

การคืนหลักประกันการเสนอราคา ไม่ว่าในกรณีใดๆ จะคืนให้โดยไม่มีดอกเบี้ย

**6. หลักเกณฑ์และสิทธิในการพิจารณา**

6.1 ในการพิจารณาผลการยื่นข้อเสนอประกวดราคาอิเล็กทรอนิกส์ครั้งนี้ การไฟฟ้าส่วนภูมิภาคจะพิจารณาตัดสินโดยใช้หลักเกณฑ์ราคาประกอบเกณฑ์อื่น

6.2 การพิจารณาผู้ชนะการยื่นข้อเสนอ

การพิจารณาผู้ชนะการยื่นข้อเสนอ การไฟฟ้าส่วนภูมิภาค จะพิจารณาโดยให้คะแนนตามปัจจัยหลักและน้ำหนักที่กำหนด ดังนี้

(1) ราคาที่ยื่นข้อเสนอ (Price) กำหนดน้ำหนักเท่ากับร้อยละ 20

(2) ข้อเสนอด้านเทคนิคหรือข้อเสนออื่น กำหนดน้ำหนักเท่ากับร้อยละ 80

โดยกำหนดให้น้ำหนักรวมทั้งหมดเท่ากับร้อยละ 100

6.3 หากผู้ยื่นข้อเสนอรายใดมีคุณสมบัติไม่ถูกต้องตามข้อ 2 หรือยื่นหลักฐานการยื่นข้อเสนอไม่ถูกต้อง หรือไม่ครบถ้วนตามข้อ 3 หรือยื่นข้อเสนอไม่ถูกต้องตามข้อ 4 คณะกรรมการพิจารณาผล  
การประกวดราคาอิเล็กทรอนิกส์จะไม่รับพิจารณาข้อเสนอของผู้ยื่นข้อเสนอรายนั้น เว้นแต่ ผู้ยื่นข้อเสนอรายใดเสนอเอกสารทางเทคนิคหรือรายละเอียดคุณลักษณะเฉพาะของพัสดุที่จะจ้างไม่ครบถ้วน หรือเสนอรายละเอียดแตกต่างไปจากเงื่อนไขที่การไฟฟ้าส่วนภูมิภาคกำหนดไว้ในประกาศและเอกสารประกวดราคาอิเล็กทรอนิกส์ ในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อ  
ผู้ยื่นข้อเสนอรายอื่น หรือเป็นการผิดพลาดเล็กน้อย คณะกรรมการฯ อาจพิจารณาผ่อนปรนการตัดสิทธิ  
ผู้ยื่นข้อเสนอรายนั้น

6.4 การไฟฟ้าส่วนภูมิภาคสงวนสิทธิ์ไม่พิจารณาข้อเสนอของผู้ยื่นข้อเสนอโดยไม่มีการผ่อนผัน ในกรณีดังต่อไปนี้

(1) ไม่ปรากฏชื่อผู้ยื่นข้อเสนอรายนั้นในบัญชีรายชื่อผู้รับเอกสารประกวดราคาอิเล็กทรอนิกส์ทางระบบจัดซื้อจัดจ้างด้วยอิเล็กทรอนิกส์ หรือบัญชีรายชื่อผู้ซื้อเอกสารประกวดราคาอิเล็กทรอนิกส์ทางระบบจัดซื้อจัดจ้างด้วยอิเล็กทรอนิกส์ของการไฟฟ้าส่วนภูมิภาค

(2) ไม่กรอกชื่อผู้ยื่นข้อเสนอในการเสนอราคาทางระบบจัดซื้อจัดจ้างด้วยอิเล็กทรอนิกส์

(3) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้ยื่นข้อเสนอรายอื่น

(4) เอกสารที่เสนอไม่ใช่ภาษาไทยหรือภาษาอังกฤษ

(5) กรณีของการยื่นข้อเสนอในรูปแบบ กิจการร่วมค้า

(ก) ไม่แนบเอกสารสำเนาข้อตกลงหรือสัญญาการร่วมค้า

(ข) ผู้ยื่นข้อเสนอที่ไม่ปรากฏชื่อในข้อตกลงหรือสัญญาการร่วมค้า

(ค) ผู้ยื่นข้อเสนอไม่ได้รับมอบหมายในข้อตกลงหรือสัญญาการร่วมค้า หรือได้รับมอบอำนาจในการยื่นข้อเสนอ

(ง) ผู้ยื่นเสนอตามข้อ 6.4(5)(ค) มิได้เป็นผู้ซื้อและดาวน์โหลดเอกสารประกวดราคาอิเล็กทรอนิกส์

6.5 ในการตัดสินการประกวดราคาอิเล็กทรอนิกส์หรือในการทำสัญญา คณะกรรมการพิจารณาผลการประกวดราคาอิเล็กทรอนิกส์หรือการไฟฟ้าส่วนภูมิภาคมีสิทธิให้ผู้ยื่นข้อเสนอชี้แจงข้อเท็จจริงเพิ่มเติมได้ การไฟฟ้าส่วนภูมิภาคมีสิทธิที่จะไม่รับข้อเสนอ ไม่รับราคาหรือไม่ทำสัญญา หากข้อเท็จจริงดังกล่าวไม่เหมาะสมหรือไม่ถูกต้อง

6.6 การไฟฟ้าส่วนภูมิภาคทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคา  
ที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด   
หรืออาจจะยกเลิกการประกวดราคาอิเล็กทรอนิกส์โดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินของการไฟฟ้าส่วนภูมิภาคเป็นเด็ดขาด ผู้ยื่นข้อเสนอจะเรียกร้องค่าใช้จ่ายหรือค่าเสียหายใด ๆ มิได้ รวมทั้งการไฟฟ้าส่วนภูมิภาคจะพิจารณายกเลิก การประกวดราคาอิเล็กทรอนิกส์และลงโทษผู้ยื่นข้อเสนอเป็นผู้ทิ้งงานไม่ว่าจะเป็นผู้ยื่นข้อเสนอที่ได้รับ การคัดเลือกหรือไม่ก็ตาม หากมีเหตุที่เชื่อถือได้ว่าการยื่นข้อเสนอกระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมายื่นข้อเสนอแทน เป็นต้น

ในกรณีที่ผู้ยื่นข้อเสนอรายที่เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามเอกสารประกวดราคาอิเล็กทรอนิกส์ได้ คณะกรรมการพิจารณาผลการประกวดราคาอิเล็กทรอนิกส์หรือการไฟฟ้าส่วนภูมิภาคจะให้ผู้ยื่นข้อเสนอนั้นชี้แจงและแสดงหลักฐานที่ทำให้เชื่อได้ว่า ผู้ยื่นข้อเสนอสามารถดำเนินงานตามเอกสารประกวดราคาอิเล็กทรอนิกส์ให้เสร็จสมบูรณ์ หากคำชี้แจงไม่เป็นที่รับฟังได้ การไฟฟ้าส่วนภูมิภาคมีสิทธิที่จะไม่รับข้อเสนอหรือไม่รับราคาของผู้ยื่นข้อเสนอรายนั้น4ทั้งนี้ ผู้ยื่นข้อเสนอดังกล่าวไม่มีสิทธิเรียกร้องค่าใช้จ่ายหรือค่าเสียหายใดๆ จากการไฟฟ้าส่วนภูมิภาค

6.7 ก่อนลงนามในสัญญาการไฟฟ้าส่วนภูมิภาคอาจประกาศยกเลิกการประกวดราคาอิเล็กทรอนิกส์ หากปรากฏว่ามีการกระทำที่เข้าลักษณะผู้ยื่นข้อเสนอที่ชนะการประกวดราคาหรือที่ได้รับการคัดเลือกมีผลประโยชน์ร่วมกัน หรือมีส่วนได้เสียกับผู้ยื่นข้อเสนอรายอื่น หรือขัดขวางการแข่งขันอย่างเป็นธรรม หรือสมยอมกันกับผู้ยื่นข้อเสนอรายอื่นหรือเจ้าหน้าที่ในการเสนอราคา หรือส่อว่ากระทำการทุจริตอื่นใดในการเสนอราคา

6.8 ผู้ยื่นข้อเสนอจะต้องมาทำการสาธิตให้คณะกรรมการพิจารณาตามที่ การไฟฟ้าส่วนภูมิภาค กำหนดตาม 1.1(4) รายละเอียดขั้นตอนการดำเนินการสาธิต และหลักเกณฑ์การพิจารณาในส่วนของเกณฑ์ราคาประกอบเกณฑ์อื่น

6.9 การสาธิตระบบตามข้อ 4.18 เป็นส่วนหนึ่งของการพิจารณาข้อเสนอด้านเทคนิค ผู้ยื่นข้อเสนอจะได้รับการพิจารณาให้ผ่านข้อเสนอด้านเทคนิค เมื่อผ่านการพิจารณาทั้งเอกสารข้อเสนอด้านเทคนิค รวมถึงเอกสารตอบคำถาม (Questionnaires) ที่กำหนดใน 1.1(2) ข้อกำหนดทางเทคนิค (Technical Specification) และการสาธิตตามหัวข้อที่กำหนดใน 1.1(4) รายละเอียดขั้นตอนการดำเนินการสาธิต และหลักเกณฑ์การพิจารณาในส่วนของเกณฑ์ราคาประกอบเกณฑ์อื่น

6.10 ผู้ยื่นข้อเสนอจะต้องได้รับคะแนนรวมทางเทคนิคหรือข้อเสนออื่น ไม่น้อยกว่าร้อยละ 70 ของคะแนนรวมในข้อ A.4 คุณสมบัติทางเทคนิคหรือข้อเสนออื่น ตาม 1.1(4) รายละเอียดขั้นตอนการดำเนินการสาธิต และหลักเกณฑ์การพิจารณาในส่วนของเกณฑ์ราคาประกอบเกณฑ์อื่นหากคะแนนต่ำกว่าเกณฑ์ที่กำหนดนี้จะถือว่าผู้ยื่นข้อเสนอไม่ผ่านคุณสมบัติทางเทคนิคหรือข้อเสนออื่น

**7. การทำสัญญาจ้าง**

ผู้ชนะการประกวดราคาอิเล็กทรอนิกส์จะต้องทำสัญญาจ้างตามแบบสัญญา ดังระบุในข้อ 1.3  
หรือทำข้อตกลงเป็นหนังสือกับการไฟฟ้าส่วนภูมิภาคภายใน 30 วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ 10 ของราคาค่าจ้างที่ประกวดราคาอิเล็กทรอนิกส์ได้ให้ การไฟฟ้าส่วนภูมิภาคยึดถือไว้ในขณะทำสัญญาโดยใช้หลักประกันอย่างหนึ่งอย่างใด ดังต่อไปนี้

7.1 เงินสด

7.2 เช็คหรือดราฟท์ที่ธนาคารเซ็นสั่งจ่ายให้แก่การไฟฟ้าส่วนภูมิภาคซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้นชำระต่อเจ้าหน้าที่ในวันทำสัญญา หรือก่อนวันนั้นไม่เกิน 3 วันทำการของ ทางราชการ

7.3 หนังสือค้ำประกันของธนาคารภายในประเทศ ตามตัวอย่างที่คณะกรรมการนโยบายกำหนด  
ดังระบุในข้อ 1.4 (2) หรือจะเป็นหนังสือค้ำประกันอิเล็กทรอนิกส์ตามวิธีการที่กรมบัญชีกลางกำหนด

7.4 หนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาต  
ให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยอนุโลมให้ใช้ตามตัวอย่างหนังสือ  
ค้ำประกันของธนาคารที่คณะกรรมการนโยบายกำหนด ดังระบุในข้อ 1.4 (2)

7.5 พันธบัตรรัฐบาลไทย

หลักประกันนี้จะคืนให้ โดยไม่มีดอกเบี้ยภายใน 15 วันนับถัดจากวันที่ผู้ชนะการประกวดราคาอิเล็กทรอนิกส์ (ผู้รับจ้าง) พ้นจากข้อผูกพันตามสัญญาจ้างแล้ว

หลักประกันนี้จะคืนให้ โดยไม่มีดอกเบี้ย ตามอัตราส่วนของงานจ้างซึ่งการไฟฟ้าส่วนภูมิภาคได้รับมอบไว้แล้ว

**8.ค่าจ้างและการจ่ายเงิน**

การไฟฟ้าส่วนภูมิภาคจะจ่ายเงินให้ผู้รับจ้างเป็น 2 ส่วน ดังนี้

8.1 ส่วนที่ 1 อุปกรณ์คอมพิวเตอร์แม่ข่าย และระบบ Software ต่าง ๆ ที่ต้องติดตั้งที่อาคาร ศูนย์ข้อมูลกลางสำนักงานใหญ่การไฟฟ้าส่วนภูมิภาค และศูนย์ข้อมูลสำรอง (IDC DR)

งวดที่ 1 ผู้รับจะต้องดำเนินการทบทวนสอบทานความต้องการร่วมกับผู้รับผิดชอบและออกแบบระบบ ตาม ๑.๑(๑) และ ส่งมอบ ดังต่อไปนี้

1. รายงานผลการทบทวนความต้องการและออกแบบระบบ
2. สถาปัตยกรรมองค์กรของระบบบริหารไฟฟ้าขัดข้องในปัจจุบัน (AS-IS)
3. สถาปัตยกรรมองค์กรของระบบบริหารไฟฟ้าขัดข้องเป้าหมาย (TO-BE)
4. แผนการติดตั้งฮาร์ดแวร์ของระบบคอมพิวเตอร์แม่ข่าย (Computer Server Installation Plan)
5. แผนการพัฒนาระบบซอฟต์แวร์ระบบบริหารไฟฟ้าขัดข้อง (OMS Software Development Plan)
6. แผนการติดตั้งระบบซอฟต์แวร์ระบบบริหารไฟฟ้าขัดข้อง (OMS Software Installation Plan)
7. แผนการติดตั้งระบบคอมพิวเตอร์ผู้ใช้งาน (User Station Installation Plan)
8. แผนการเชื่อมโยงระบบซอฟต์แวร์ (Integration Development Plan)
9. แผนการนำเข้าข้อมูล (Data Migration Plan)
10. แผนการฝึกอบรม On-the-Job-Training (OJT)
11. แผนการนำระบบบริหารไฟฟ้าขัดข้องออกใช้งาน
12. แผนการฝึกอบรมบุคลากร

โดยต้องดำเนินการให้เสร็จสิ้นภายใน 3 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 10 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 2 ผู้รับจ้างจะต้องดำเนินการพัฒนาและติดตั้งระบบบริหารไฟฟ้าขัดข้อง ตาม 1.1.(1) และส่งมอบ ดังต่อไปนี้

1. รายงานผลการติดตั้งระบบคอมพิวเตอร์แม่ข่าย
2. สถาปัตยกรรมองค์กรด้านระบบคอมพิวเตอร์แม่ข่ายตามที่เป็นจริง (AS-BUILT)
3. รายงานผลการทดสอบและทดลองระบบซอฟต์แวร์ที่ผู้ผลิต (Factory Acceptance Test : FAT)
4. รายงานผลการทดสอบความถูกต้องการนำเข้าข้อมูล (Data Migration and Test)
5. รายงานผลการพัฒนาและติดตั้งระบบบริหารไฟฟ้าขัดข้อง (Software Development and Installation)
6. รายงานผลการพัฒนาเชื่อมโยงข้อมูล (Software Integration)

โดยต้องดำเนินการให้เสร็จสิ้นภายใน 6 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 20 ของราคาตามสัญญา ภายหลังจากได้ดำเนินการข้างต้นครบถ้วน และผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 3 ผู้รับจ้างจะต้องดำเนินการติดตั้งและสนับสนุนการใช้งานระบบบริหารไฟฟ้าขัดข้อง ตาม 1.1(1) ครั้งที่ 1 และส่งมอบ รายการดังต่อไปนี้

1. รายงานผลการดำเนินงานติดตั้งระบบคอมพิวเตอร์ผู้ใช้งาน ครั้งที่ 1
2. รายงานผลการทดสอบและทดลองระบบซอฟต์แวร์ที่ผู้ใช้งาน ครั้งที่ 1 (Site Acceptance Test : SAT)
3. สถาปัตยกรรมองค์กรด้านฮาร์ดแวร์ตามที่เป็นจริง (AS-BUILT)
4. สถาปัตยกรรมองค์กรด้านระบบซอฟต์แวร์แวร์ตามที่เป็นจริง (AS-BUILT)
5. รายงานผลการทดลองใช้งาน/นำออกใช้งาน
6. รายงานผลการฝึกอบรมบุคลากร
7. รายงานผลการสนับสนุนการใช้งานระบบ

โดยต้องดำเนินการให้เสร็จสิ้นภายใน 9 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 12 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 4 ผู้รับจ้างจะต้องดำเนินการติดตั้งและสนับสนุนการใช้งานระบบบริหารไฟฟ้าขัดข้อง ตาม 1.1(1) ครั้งที่ 2 และส่งมอบ รายการดังต่อไปนี้

1. รายงานผลการดำเนินงานติดตั้งระบบคอมพิวเตอร์ผู้ใช้งาน ครั้งที่ 2
2. รายงานผลการทดสอบและทดลองระบบซอฟต์แวร์ที่ผู้ใช้งาน ครั้งที่ 2 (Site Acceptance Test : SAT)
3. สถาปัตยกรรมองค์กรด้านฮาร์ดแวร์ตามที่เป็นจริง (AS-BUILT)
4. สถาปัตยกรรมองค์กรด้านระบบซอฟต์แวร์แวร์ตามที่เป็นจริง (AS-BUILT)
5. รายงานผลการทดลองใช้งาน/นำออกใช้งาน
6. รายงานผลการฝึกอบรมบุคลากร
7. รายงานผลการสนับสนุนการใช้งานระบบ

โดยต้องดำเนินการให้เสร็จสิ้นภายใน 12 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 12 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 5 ผู้รับจ้างจะต้องดำเนินการติดตั้งและสนับสนุนการใช้งานระบบบริหารไฟฟ้าขัดข้อง ตาม 1.1(1) ครั้งที่ 3 และส่งมอบ รายการดังต่อไปนี้

1. รายงานผลการดำเนินงานติดตั้งระบบคอมพิวเตอร์ผู้ใช้งาน ครั้งที่ 3
2. รายงานผลการทดสอบและทดลองระบบซอฟต์แวร์ที่ผู้ใช้งาน ครั้งที่ 3 (Site Acceptance Test : SAT)
3. สถาปัตยกรรมองค์กรด้านฮาร์ดแวร์ตามที่เป็นจริง (AS-BUILT)
4. สถาปัตยกรรมองค์กรด้านระบบซอฟต์แวร์แวร์ตามที่เป็นจริง (AS-BUILT)
5. รายงานผลการทดลองใช้งาน/นำออกใช้งาน
6. รายงานผลการฝึกอบรมบุคลากร
7. รายงานผลการสนับสนุนการใช้งานระบบ

โดยต้องดำเนินการให้เสร็จสิ้นภายใน 15 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 12 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 6 ผู้รับจ้างจะต้องดำเนินการติดตั้งและสนับสนุนการใช้งานระบบบริหารไฟฟ้าขัดข้อง ตาม 1.1(1) ครั้งที่ 4 และส่งมอบ รายการดังต่อไปนี้

1. รายงานผลการดำเนินงานติดตั้งระบบคอมพิวเตอร์ผู้ใช้งาน ครั้งที่ 4
2. รายงานผลการทดสอบและทดลองระบบซอฟต์แวร์ที่ผู้ใช้งาน ครั้งที่ 4 (Site Acceptance Test : SAT)
3. สถาปัตยกรรมองค์กรด้านฮาร์ดแวร์ตามที่เป็นจริง (AS-BUILT)
4. สถาปัตยกรรมองค์กรด้านระบบซอฟต์แวร์แวร์ตามที่เป็นจริง (AS-BUILT)
5. รายงานผลการทดลองใช้งาน/นำออกใช้งาน
6. รายงานผลการฝึกอบรมบุคลากร
7. รายงานผลการสนับสนุนการใช้งานระบบ

โดยต้องดำเนินการให้เสร็จสิ้นภายใน 18 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 12 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 7 ผู้รับจ้างจะต้องดำเนินการสนับสนุนการใช้งานระบบบริหารไฟฟ้าขัดข้อง ตาม 1.1(1) และส่งมอบ รายการดังต่อไปนี้

1. รายงานผลการนำออกใช้งาน
2. รายงานผลการฝึกอบรมบุคลากร
3. รายงานผลการสนับสนุนการใช้งานระบบ

โดยต้องดำเนินการให้เสร็จสิ้นภายใน 21 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 12 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

งวดที่ 8 ผู้รับจ้างจะต้องดำเนินการสนับสนุนการใช้งานระบบบริหารไฟฟ้าขัดข้อง ตาม 1.1(1) และส่งมอบ รายการดังต่อไปนี้

1. รายงานผลการนำออกใช้งาน
2. รายงานผลการฝึกอบรมบุคลากร
3. รายงานผลการสนับสนุนการใช้งานระบบ

โดยต้องดำเนินการให้เสร็จสิ้นภายใน 23 เดือน นับถัดจากวันลงนามในสัญญา การไฟฟ้าส่วนภูมิภาคจะจ่ายเงินร้อยละ 10 ของราคาตามสัญญา ภายหลังจากได้ดำเนินการข้างต้นครบถ้วนและผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

8.2 ส่วนที่ 2 การไฟฟ้าส่วนภูมิภาคจะจ่ายเงินค่าจ้างงานที่นอกเหนือจากงานในส่วนที่ 2 ให้แก่ ผู้รับจ้าง ดังนี้

(1) ค่าใช้จ่ายเจ้าหน้าที่ประจำศูนย์ OMS Help Desk จะจ่ายเป็นรายเดือนภายหลังที่ได้จัดส่งเจ้าหน้าที่เข้าประจำศูนย์ฯ ครบถ้วนตาม 1.1(1) เงื่อนไขเฉพาะงาน ข้อ 11

(2) ค่าบริการโทรศัพท์แบบเหมาจ่ายรายเดือน สำหรับเจ้าหน้าที่ ที่ใช้ในการบริหารโครงการของการไฟฟ้าส่วนภูมิภาค จะจ่ายหลังจากส่งมอบซิมการ์ดให้คณะกรรมการตรวจรับงานจ้าง ภายในไม่เกิน 30 วันนับถัดจากวันลงนามในสัญญา โดยจะจ่ายเป็นรายเดือนตามจำนวนซิมการ์ดที่เปิดใช้งาน

(3) ค่าฝึกอบรมผู้ใช้งาน การไฟฟ้าส่วนภูมิภาคจะจ่ายให้งวดเดียว ภายหลังจากที่ได้ทำการฝึกอบรมแล้วเสร็จครบถ้วนตาม 1.1(1) เงื่อนไขเฉพาะงาน ข้อ 14 และผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

(4) ค่าตรวจสอบ Cyber Security การไฟฟ้าส่วนภูมิภาคจะจ่ายให้งวดเดียว ภายหลังจากที่ได้ดำเนินการตรวจสอบครบทั้ง 5 ครั้งตาม 1.1(1) เงื่อนไขเฉพาะงาน ข้อ 2.20 และผ่านการตรวจรับงานจากคณะกรรมการตรวจรับงานจ้างของการไฟฟ้าส่วนภูมิภาคเรียบร้อยแล้ว

ภายหลังจากการไฟฟ้าส่วนภูมิภาคได้ดำเนินการจ่ายเงินบางส่วนแล้วตามข้อ 8.1 ผู้รับจ้างไม่มีสิทธิในการเคลื่อนย้ายวัสดุอุปกรณ์ต่าง ๆ ที่ติดตั้งแล้วไปยังสถานที่อื่น เว้นแต่ได้รับการอนุญาตจากการไฟฟ้าส่วนภูมิภาค และการไฟฟ้าส่วนภูมิภาคทรงไว้ซึ่งสิทธิในการใช้งานวัสดุอุปกรณ์และระบบต่างๆ ก่อนการรับงาน โดยผู้รับจ้างยังมีหน้าที่รับผิดชอบดูแลและจัดเก็บวัสดุอุปกรณ์ให้อยู่ในสภาพสมบูรณ์จนกว่าการไฟฟ้าส่วนภูมิภาคจะรับมอบงานจากผู้รับจ้างทั้งหมดแล้ว (PAC)

**9. อัตราค่าปรับ**

ค่าปรับตามแบบสัญญาจ้างแนบท้ายเอกสารประกวดราคาอิเล็กทรอนิกส์นี้ หรือข้อตกลงจ้างเป็นหนังสือจะกำหนด ดังนี้

9.1 กรณีที่ผู้รับจ้างนำงานที่รับจ้างไปจ้างช่วงให้ผู้อื่นทำอีกทอดหนึ่งโดยไม่ได้รับอนุญาตจากการไฟฟ้าส่วนภูมิภาคจะกำหนดค่าปรับสำหรับการฝ่าฝืนดังกล่าวเป็นจำนวนร้อยละ 10.00 ของวงเงินของงานจ้างช่วงนั้น

9.2 กรณีที่ผู้รับจ้างปฏิบัติผิดสัญญาจ้างนอกเหนือจากข้อ 9.1 อัตราค่าปรับให้เป็นไป ตาม 1.1(1) เงื่อนไขเฉพาะงาน ข้อ 5 และข้อ 6

**10. การรับประกันความชำรุดบกพร่อง**

ผู้ชนะการประกวดราคาอิเล็กทรอนิกส์ซึ่งได้ทำสัญญาจ้างตามแบบดังระบุในข้อ 1.3 หรือทำข้อตกลงจ้างเป็นหนังสือแล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 5 ปีนับถัดจากวันที่การไฟฟ้าส่วนภูมิภาคได้รับมอบงานและออกหนังสือรับรองผลงาน (PAC) ถูกต้องแล้วโดยต้องรีบจัดการซ่อมแซมแก้ไขให้ใช้การได้ดีดังเดิมภายในระยะเวลาที่กำหนดใน 1.1(1) เงื่อนไขเฉพาะงาน ข้อ 6. เกณฑ์ประสิทธิภาพบริการ (Service Level Agreement : SLA)

**11. การจ่ายเงินล่วงหน้า**

ผู้ยื่นข้อเสนอมีสิทธิเสนอขอรับเงินล่วงหน้า ในอัตราไม่เกินร้อยละ 10 ของราคาค่าจ้างของงานส่วนที่ 1 แต่ทั้งนี้จะต้องส่งมอบหลักประกันเงินล่วงหน้า เป็นพันธบัตรรัฐบาลไทย หรือหนังสือค้ำประกันหรือหนังสือค้ำประกันอิเล็กทรอนิกส์ของธนาคารในประเทศตามแบบดังระบุในข้อ 1.4(3) ให้แก่การไฟฟ้าส่วนภูมิภาคโดยในการจ่ายเงินแต่ละงวดการไฟฟ้าส่วนภูมิภาคจะหักเงินในอัตราเท่ากับเงินล่วงหน้าที่ผู้ยื่นข้อเสนอขอรับ จนกว่าจะครบจำนวนเงินล่วงหน้าทั้งหมดที่ผู้ยื่นข้อเสนอขอรับ

การไฟฟ้าส่วนภูมิภาคจะคืนหลักประกันการรับเงินล่วงหน้าให้แก่ผู้รับจ้างโดยไม่มีดอกเบี้ยภายใน 15 วัน เมื่อ การไฟฟ้าส่วนภูมิภาค ได้ออกหนังสือรับรองผลงาน (Provisional Acceptance Certificate : PAC) ให้กับผู้รับจ้างเรียบร้อยแล้ว

**12. ข้อสงวนสิทธิ์ในการยื่นข้อเสนอและอื่นๆ**

12.1 เงินค่าจ้างสำหรับงานจ้างครั้งนี้ ได้มาจากเงินงบประมาณประจำปี พ.ศ.2564

การลงนามในสัญญาจะกระทำได้ต่อเมื่อ การไฟฟ้าส่วนภูมิภาคได้รับอนุมัติเงินค่าจ้างจากงบประมาณประจำปี พ.ศ.2564 แล้วเท่านั้น

12.2 เมื่อการไฟฟ้าส่วนภูมิภาคได้คัดเลือกผู้ยื่นข้อเสนอรายใดให้เป็นผู้รับจ้าง และได้ตกลงจ้างตามการประกวดราคาอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้ยื่นข้อเสนอซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้

(1) แจ้งการสั่งหรือนำสิ่งของดังกล่าวเข้ามาจากต่างประเทศ ต่อกรมเจ้าท่า ภายใน 7 วันนับตั้งแต่วันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากกรมเจ้าท่า ให้บรรทุกสิ่งของนั้น โดยเรืออื่น  
ที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

(3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี

12.3 ผู้ยื่นข้อเสนอซึ่งการไฟฟ้าส่วนภูมิภาคได้คัดเลือกแล้ว ไม่ไปทำสัญญาหรือข้อตกลงจ้างเป็นหนังสือภายในเวลาที่กำหนดดังระบุไว้ในข้อ 7การไฟฟ้าส่วนภูมิภาคจะริบหลักประกันการยื่นข้อเสนอ หรือเรียกร้องจากผู้ออกหนังสือค้ำประกันการยื่นข้อเสนอทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ

12.4 การไฟฟ้าส่วนภูมิภาคสงวนสิทธิ์ที่จะแก้ไขเพิ่มเติมเงื่อนไข หรือข้อกำหนดในแบบสัญญาหรือข้อตกลงจ้างเป็นหนังสือให้เป็นไปตามความเห็นของสำนักงานอัยการสูงสุด (ถ้ามี)

12.5 ในกรณีที่เอกสารแนบท้ายเอกสารประกวดราคาอิเล็กทรอนิกส์นี้มีความขัดหรือแย้งกัน  
ผู้ยื่นข้อเสนอจะต้องปฏิบัติตามคำวินิจฉัยของการไฟฟ้าส่วนภูมิภาคคำวินิจฉัยดังกล่าวให้ถือเป็นที่สุด และผู้ยื่นข้อเสนอไม่มีสิทธิเรียกร้องค่าใช้จ่ายใดๆ เพิ่มเติม

12.6 การไฟฟ้าส่วนภูมิภาคอาจประกาศยกเลิกการจัดจ้างในกรณีต่อไปนี้ได้ โดยที่ผู้ยื่นข้อเสนอจะเรียกร้องค่าเสียหายใดๆจากการไฟฟ้าส่วนภูมิภาคไม่ได้

(1) การไฟฟ้าส่วนภูมิภาคไม่ได้รับการจัดสรรเงินที่จะใช้ในการจัดจ้างหรือได้รับจัดสรรแต่ไม่เพียงพอที่จะทำการจัดจ้างครั้งนี้ต่อไป

(2) มีการกระทำที่เข้าลักษณะผู้ยื่นข้อเสนอที่ชนะการจัดจ้างหรือที่ได้รับการคัดเลือก  
มีผลประโยชน์ร่วมกัน หรือมีส่วนได้เสียกับผู้ยื่นข้อเสนอรายอื่น หรือขัดขวางการแข่งขันอย่างเป็นธรรม  
หรือสมยอมกันกับผู้ยื่นข้อเสนอรายอื่นหรือเจ้าหน้าที่ในการเสนอราคา หรือส่อว่ากระทำการทุจริตอื่นใด  
ในการเสนอราคา

(3) การทำการจัดจ้างครั้งนี้ต่อไปอาจก่อให้เกิดความเสียหายแก่การไฟฟ้าส่วนภูมิภาคหรือกระทบต่อประโยชน์สาธารณะ

(4) กรณีอื่นในทำนองเดียวกับ (1) (2) หรือ (3) ตามที่กำหนดในกฎกระทรวง  
ซึ่งออกตามความในกฎหมายว่าด้วยการจัดซื้อจัดจ้างและการบริหารพัสดุภาครัฐ

**13. การปฏิบัติตามกฎหมายและระเบียบ**

ในระหว่างระยะเวลาการจ้างผู้ยื่นข้อเสนอที่ได้รับการคัดเลือกให้เป็นผู้รับจ้างต้องปฏิบัติ  
ตามหลักเกณฑ์ที่กฎหมายและระเบียบได้กำหนดไว้โดยเคร่งครัด

**14. การประเมินผลการปฏิบัติงานของผู้ประกอบการ**

การไฟฟ้าส่วนภูมิภาคสามารถนำผลการปฏิบัติงานแล้วเสร็จตามสัญญาของผู้ยื่นข้อเสนอที่ได้รับการคัดเลือกให้เป็นผู้รับจ้างเพื่อนำมาประเมินผลการปฏิบัติงานของผู้ประกอบการ

ทั้งนี้ หากผู้ยื่นข้อเสนอที่ได้รับการคัดเลือกไม่ผ่านเกณฑ์ที่กำหนดจะถูกระงับการยื่นข้อเสนอหรือทำสัญญากับการไฟฟ้าส่วนภูมิภาคไว้ชั่วคราว

การไฟฟ้าส่วนภูมิภาค

………………….….(วัน เดือน ปี)………….……

----------------------------------------------------------------------------------------------------------------------

**หมายเหตุ**1 ระบุชื่อหน่วยงานของรัฐที่ดำเนินการจัดจ้าง

1ก ให้ระบุชื่อย่อของหน่วยงานของรัฐที่ดำเนินการจัดจ้าง เช่น กรม หรือจังหวัด หรือทีโอที เป็นต้น

2 เลือกใช้ตามความเหมาะสมหรือจำเป็น

3 ให้กำหนดจำนวนเงินหลักประกันการเสนอราคาตามที่กำหนดไว้ในระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560ข้อ 168

4 หน่วยงานของรัฐจะต้องใช้ดุลพินิจโดยชอบด้วยกฎหมาย ระเบียบที่เกี่ยวข้อง ประกอบกับ  
 ต้องมีหลักฐานและข้อเท็จจริงที่ชัดเจนโดยปราศจากข้อโต้แย้งในด้านคุณภาพ คุณสมบัติ  
 ทางเทคนิค หรือเหตุอื่นใดว่า สินค้า บริการ งานจ้างดังกล่าวไม่เป็นประโยชน์ต่อทางราชการ   
 หรือมีหลักฐานและข้อเท็จจริงชัดเจนที่เชื่อได้ว่าการยื่นข้อเสนอกระทำการโดยไม่สุจริต

5 อัตราตามที่กำหนดไว้ในระเบียบกระทรวงการคลังว่าด้วยการจัดซื้อจัดจ้างและการบริหาร

พัสดุภาครัฐ พ.ศ. 2560ข้อ 168

6 ความในวรรคนี้ให้ใช้บังคับกับการประกวดราคาจ้างที่ไม่มีการประกันความชำรุดบกพร่อง

7 อัตราค่าปรับกรณีผู้รับจ้างนำงานที่รับจ้างไปจ้างช่วงให้ผู้อื่นทำอีกทอดหนึ่งโดยไม่ได้รับ อนุญาตจากผู้ว่าจ้าง ต้องกำหนดค่าปรับเป็นจำนวนเงินไม่น้อยกว่าร้อยละสิบของวงเงินของ งานที่จ้างช่วงตามสัญญา

8 อัตราตามที่กำหนดไว้ในระเบียบกระทรวงการคลังว่าด้วยการจัดซื้อจัดจ้างและการบริหาร พัสดุภาครัฐ พ.ศ. 2560ข้อ 162

9 กำหนดเวลาที่ผู้รับจ้างจะรับผิดในความชำรุดบกพร่อง ให้อยู่ในดุลยพินิจของหน่วยงานของรัฐโดยคำนึงถึงความเหมาะสม

10 อัตราตามที่กำหนดไว้ในระเบียบกระทรวงการคลังว่าด้วยการจัดซื้อจัดจ้างและการบริหาร พัสดุภาครัฐ พ.ศ. 2560 ข้อ 89

11 ให้ระบุชื่อ หน่วยงานของรัฐ ที่ดำเนินการประกวดราคาอิเล็กทรอนิกส์พร้อมประทับตราชื่อ หน่วยงานของรัฐ โดยหัวหน้าเจ้าหน้าที่เป็นผู้ลงลายมือชื่อย่อกำกับตรา